Bizkaiko Zubia - Wikipedia, entziklopedia askea.

# Bizkaiko Zubia

### Wikipedia(e)tik

Bizkaia Zubia
Bizkaia Zubia behelainoarekin

Bizkaiko Zubia Getxoko Areeta auzoa eta Portugalete batzen dituen zubi esekia da.

## [aldatu] Historia

Alberto Palacios Elizaga arkitekto eta ingeniariak deseinatu zuen eta 1893an ireki zen. Gustave Eiffelen dizipulu honek Portugalete eta Getxo lotzea lortu zuen, Bilboko Portuaren itsas trafikoa eten gabe eta bi alboetan aldapa luzeak eraiki gabe.

Lau urtez bakarrik egon da erabili gabe, 1937an goiko aldea lehertarazi baitzioten Francoren armadak zeharka ez zezan. Honek kalte larriak eragin zizkion. 1941an berriro ere konpondu eta abian jarri zen. Urte horretakoa da, zubiaren bi dorreak 50 metrora lotzen dituen egurrezko langeta.

Zubiak Gerrate Zibilaren ostean jasan zuen berreraikitzea oso konplikatua izan zen. Izan ere, garai hartan Bigarren Mundu Gerratea gertatzen ari zela eta, materialak eta eskulana lortzeko zailtasun handiak egon ziren. Urteak igaro ahala, berrikuntzak ezartzen joan dira zubiaren segurtasuna hobetzeko asmoarekin. 2006ko uztailaren 13an UNESCOk Gizateriaren Ondare izendatu zuen.

### [aldatu] Ezaugarri tekniko batzuk

- Zubia lau dorrez eutsirik dago, Bilboko itsasadarraren alde bietan dorre bana kokaturik dagoelarik.
- Dorre hauek 65 metroko altuera daukate.
- Zubiaren goikaldeko pasabidea 50 metroko altueran dago.
- Zubiaren goikaldeko pasabideak 160 metroko zabalera dauka.
- Zubiaren dorretako bakoitza 200 tonako pisua jasateko eraiki zen, hala ere, 600 tonako pisua jasatera ere hel liteke.

## [aldatu] Erabilera

Itsasontzia zubi azpitik igarotzen

Egituran esekia dagoen ontzi batek alde batetik besterako bidea egiten du, oinezkoak eta ibilgailuak eramanez. Era honetan, itsasontziek Bilboko itsasadarra zeharkatu dezakete inolako oztoporik gabe. 164 m luze da eta ontzi esekiak zortzi auto eta hainbat oinezko garraia ditzake. 8 minuturo dabil, urte osoan 05:00 eta 22:00 artean, eta Bilbo Handiko garraio sistemaren barnean.

Goiko aldean oinez pasa ahal izateko bide bat ere badago, 50 metrora kokatua, gaur egun turistentzat irekia dagoena. Funtzionamenduan dagoen mota honetako munduko zubirik zaharrena da.

## [aldatu] Ikus, gainera

- Bilboko itsasadarreko zubiak

## [aldatu] Kanpo loturak

- Bizkaiko Zubiaren webgunea
- Bizkaiko Zubia UNESCOren webgunean

| Bilboko garraio publikoa |
Artxandako funikularra • Bilbobus • Bilboko metroa • Bizkaibus • Bizkaiko Zubia • EuskoTran • EuskoTren • FEVE • Renfe Aldiriak

"http://eu.wikipedia.org../../../b/i/z/Bizkaiko_Zubia_4ef4.html"(e)tik eskuratuta

Kategoriak: Gizateriaren Ondare izendatutakoak • Zubiak • Bizkaia • Getxo • Portugalete • Monumentuak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Česky
- Deutsch
- English
- Español
- Français
- Bahasa Indonesia
- Italiano
- 日本語
- Polski